נוהל בחינת בית דיגיטאלית

בשל משבר הקורונה בוטלה בחינת מועד ב' בקורס \*\*\*\*, והוחלט לקיימה כבחינת בית תחת השגחה באמצעים דיגיטאליים.

להלן התנאים המחייבים להשתתפות בבחינת בית דיגיטאלית באמצעות זום. השתתפות בבחינה מהווה הסכמה לכל האמור להלן.

1. הנבחן ישתתף בבחינה באמצעות "זום" או כל אמצעי דיגיטלי אחר אשר הוחלט ע״י צוות הקורס כאשר השמע (אודיו) והחוזי (וידיאו) של מחשבו האישי פועלים וכאשר מצלמת הווידאו מציגה את הנבחן ואת משטח העבודה שלו שיכלול רק את טופס הבחינה (אלא אם כן מותרת הכנסת חומר נוסף).
2. עוצמת הקול במחשב האישי תהיה על אפס למניעת הפרעה.
3. הבחינה תיפתר באופן ממוחשב או תיכתב על נייר – לפי הנחיות המרצה. בכל אופן היא תוקלט לכל אורכה באמצעות "זום" או באמצעי דיגיטלי אחר.
4. הטכניון יהיה רשאי לעשות שימוש בהקלטת הבחינה ובצילומי כל הנבחנים לצורך הבטחת טוהר הבחינה. הצילומים יימחקו לאחר \*\*\*\*\*
5. שינוי של התחום המצולם או קימה או יציאה של הנבחן ממנו לכל צורך שהוא לאורך כל הבחינה אסורים.
6. שאלות למרצה הקורס על הבחינה – באמצעות הטלפון בלבד או באמצעות צ'אט אישי בזום – לפי הנחיית המרצה בפתח הבחינה. ניתן לפנות בשאלות פעמיים בלבד לאורך הבחינה.
7. בכל מקרה של הפסקת תקשורת ו/או הפסקת וידיאו ליותר מ- \*\*\*\*\*\* דקות או ליותר \*\*\*\* דקות מצטברות, או בכל מקרה חריג בו המרצה האחראי יחליט שהתנאים אינם מאפשרים קיום הגון וראוי של בחינה, יהיו למרצה הקורס הסמכויות כאמור בסעיף 9, אף אם אין חשד לפגיעה בטוהר הבחינה.
8. במקרה של בחינה שנערכה בכתב (להבדיל מבחינה ממוחשבת) - בסיום הבחינה יסרוק הנבחן את דפי הבחינה שלו וישלח אותם כקובץ PDF למרצה עד 10 דקות משעת הסיום של הבחינה.
9. הבחינה נעשית תחת השגחה של צוות הקורס. בכל מקרה של חשד לפגיעה בטוהר הבחינה, למרצה הקורס סמכות להפסיק בחינה, לפסול אותה, להחליפה בבחינה בעל-פה במועד סמוך, או לחלופין להורות לנבחן לדחות את היבחנותו למועד הבחנות מיוחדת בעתיד. יודגש כי פגיעה בטוהר הבחינות היא עבירה משמעתית לפי סעיף 4.1 לתקנון המשמעתי לסטודנטים.
10. סמכות זו אינה מייתרת את תקנון המשמעת אלא באה להוסיף עליו.